ՎԵՐԱՊԱՏՐԱՍՏՈՂ ԿԱԶՄԱԿԵՐՊՈւԹՅՈՒՆ

«ՇԻՐԱԿԻ Մ. ՆԱԼԲԱՆԴՅԱՆԻ ԱՆՎԱՆ ՊԵՏԱԿԱՆ ՀԱՄԱԼՍԱՐԱՆ» ՀԻՄՆԱԴՐԱՄ

ՀԵՏԱԶՈՏԱԿԱՆ ԱՇԽԱՏԱՆՔ

Թեմա՝ **Բայական անդամի լրացումների ուսուցման առանձնահատկությունները ավագ դպրոցում։**

Կատարող՝ Անահիտ Մուրադյան

\_Թավշուտի միջնակարգ \_\_\_

դպրոց

\_Ղեկավար ՝ Մարիետա Խաչատրյան /բ.գ.թ., դոցենտ/

Աստղիկ Հայրապետյան /բ.գ.թ., դոցենտ/\_\_\_\_\_\_

անուն, ազգանուն

ԳՅՈՒՄՐԻ – 2022

Բովանդակություն

Ներածություն․․․․․․․․․․․․․․․․․․․․․․․……………․․.3

Բայական անդամի լրացումների ուսուցման առանձնահատկությունները ավագ դպրոցում․․․․․․․․․․․……………………………………․․․․․․․.4

Եզրակացություն․․․․․․․․․․․․․․․․․․․․․․․․․..․․..14

Օգտագործված գրականության ցանկ․․․․․…………………․․․․․…..15

Ներածություն

Նախադասության այն անդամը, որն արտահայտված է բայով (դիմավոր կամ անդեմ), կոչվում է **բայական անդամ:** Նախադասության մեջ բայական անդամներն ունենում են երկու կարգի լրացումներ՝ **խնդիրներ և պարագաներ:**

**Խնդիրները**ցույց են տալիս գործողության հետ կապ ունեցող **առարկաներ**: Սրանք պատասխանում են առարկայական հարցերի՝ ի՞նչ(եր), ինչ(եր)ի՞, ինչ(եր)ի՞ն, ինչ(եր)ո՞վ, ո՞ւմ, ումի՞ց, ումո՞վ, ո՞ւմ կողմից:

Սրանք պատասխանում են մակբայական-պարագայական հարցերի՝ որտե՞ղ, որտեղի՞ց, որտեղո՞վ, ո՞ւր, ե՞րբ, ինչպե՞ս, որքա՞ն և այլն:

Այս երկու տեսակի լրացումները հատուկ են թե՛դիմավոր, թե՛ անդեմ ձևերին, օրինակ՝ վրձնում է նկար, վրձնել նկար, լսում է երգ, լսած երգ:

Խնդիրները բաժանվում են երկու խմբի՝ **ուղիղ և անուղղակի**, ցույց են տալիս գործողության հետ կապ ունեցող առարկաներ:

**Պարագաները**ցույց են տալիս գործողության հետ կապ ունեցող **հանգամանքներ**:

**Հետազոտական աշխատանքի նպատակն է** ուսումնասիրել և բացահայտել բայական անդամի լրացումների ուսուցման առանձնահատկությունները։

**Բայական անդամի լրացումներ թեմայի ուսուցումը հետապնդում է հետևյալ խնդիրները՝**

* Տարբերակել խնդիր և պարագա լրացումները
* Ճանաչել դրանց տեսակները
* Իմանալ արտահայտությունները
* Կարողանալ խոսքում ճիշտ կիրառել:

**Հետազոտական աշխատանքի արդիականությունը**։ Յուրաքանչյուր աշակերտի համար կարևոր է իմանալ և տարբերակել բայական անդամի լրացումները։ Բայական անդամի լրացումների իմացությունը պարտադիր ։

Հետազոտական աշխատանքը կազմված է ներածությունից, մեկ գլխից, եզրակացությունից և օգտագործված գրականության ցանկից։

**Բայական անդամի լրացումների ուսուցման առանձնահատկությունները ավագ դպրոցում**

Սովորողների իմացությունը բայական անդամի լրացումների մասին խթանենք՝աշխատելով համապատասխան բնագրի վրա, ինչպես օրինակ՝

Իմ հա՛յ ժողովուրդ, իմ բարձրանուն,

Ես սիրում եմ քեզ նրա՛ համար,

Որ դու խաժամուժ այս աշխարհում

Ազնի՛վ ես ապրել կյանքդ դժվար.

Որ ոսոխներիդ դեմ հանդիման

Կանգնել ես շիտակ՝ թեկուզ պարտվող,

Եվ բուռ արյո՛ւնդ ես թափել պատվով

Ճանապարհներին ազատության.

Որ քրտինքո՛վ ես հացդ քամել,

Որ վաստակել ես, չե՛ս թալանել,

Որ ազատե՛լ ես, որ չե՛ս գերել,

Որ կառուցել ես, չե՛ս ավերել,

Որ դարերից դար, վանքերից վանք

Փախցրել ես ո՛չ ոսկի ու կայք,

Այլ գրքերդ, որ ամուր գրկել,

Ինքդ խոցվե՛լ ես՝նրանց փրկե՛լ...

Դուրս գրելով բայական անդամները իրենց լրացումներով (սիրում եմ քեզ, ապրել ես աշխարհում, ազնիվ ես ապրեոլ, քամել ես հացդ, քրտինքով ես քամել, փրկել ես նրանց, փախցրել ես ոչ ոսկի ու կայք)՝ համոզվում ենք, որ ընդգծված բառերը լրացումներ են։

Խնդիր և պարագա լրացումների զանազանությունը իմանալուն կօգնի քարտային աշխատանքը․երկու խնդիրը կստանան համապատասխանաբար խնդիր և պարագա լրացումներով նախադասություններ։ Հարցերի միջոցով պարզելեվ, թե բայական անդամի լրացումները ինչ են ցույց տալիս՝ առարկա՞, թե՞ հանգամանք։

Խնդիր լրացումների ուսուցումը կարելի է իրականացնել դիդուկտիվ (արտածական մեթոդով)։

Գրվում է (ցուցադրվում, դասագրքից ընթերցվում է ) խնդիր լրացումների սահմանումը։

Խնդիր լրացման տեսակներն և գործողության հետ նրանց ունեցած առնչությունը սովորեցնելու համար առաջադրվում են խնդիրների կիրառությամբ նախադասություններ։Ստեղծվում են խնդիրների տեսակների քանակին համապատասխան խմբեր։ Յուրաքանչյուր խումբ ստանում է խնդիր լրացման մեկ տեսակ(տարբեր արտահայտություններով) պարունակող նախադասություններ։

Հարցերի միջոցով գտնելով բայական անդամին առնչվող առարկա նշանակող բառեր ը(խնդիրները)՝ խմբերը ներկայացնում և բնորոշում են խնդրի տեսակները և սովորեցնում մեկմեկու։

Կշռադատման փուլում ամրակայող վարժությունների օգնությամբ գիտելիքը դառնում է հմտություն: Այդ նպատակին կարող են ծառայել այս կարգի առաջադրանքները.

*Լրացրե’ք նախադասությունները` բայերի համար գտնելով ուղիղ (կրող) խնդիր լրացումներ:*

*Մեքենաների շչակները խախտում էին քաղաքի …(1): Տեսնելով …` երիտասարդը մոտ վազեց և բարձրացրեց նրան(2): Ամբողջ դասարանով •նացել էին … նայելու(3): Բանվորները պայթեցնում էին … (4): Նրանք դեպի Արցախ տանող … էին կառուցում(5):*

*Փակագծերում տրված բառերով լրացրե’ք բաց թողնված տեղերը` դարձնելով դրանք հանգման խնդիր:*

*Հայրը ձեռքը դրեց որդու …:*

*Փոստատարը մոտեցավ…, ձեռքով հպվեց…, ապա թակեց դուռը:*

*Երեկ փողոցում հանդիպեցի…: Ինձ խնդրել էին… փոխանցել աշակերտների խնդրանքը: Ես մոտեցա…, բարևեցի … և հաղորդեցի ընկերներիս խնդրանքը: ՈՒսուցիչը աչքերը հառեց …, մի պահ լռեց, ապա խոստացավ, որ կ•ա մեր հավաքույթին:*

*(բռնակ, գլուխ, դասատու, դուռ, ուսուցիչ, նա, դեմք)*

*Ներգործական կառուցվածքի նախադասությունները դարձրե’ք կրավորական:*

*Հայրը հալածել էր Մարոյին: Քայլերգի խրոխտ հնչյունները խախտեցին լռությունը: Հեղեղը ողողել էր գյուղացու արտը: Քամին օրորում էր կակաչների գլխիկները: Կասկածն ու անորոշությունը տանջում էին նրան: Շինարարների բրիգադն արդեն երեք ամիս կառուցում էր այդ ճանապարհը: Գույնզգույն տոնական լույսերը ողողել էին քաղաքի փողոցներն ու հրապարակները:*

*Հարցերին պատասխանե’ք միջոցի անուղղակի խնդիր ունեցող նախադասություններով:*

*ա. Ինչո՞վ են տաքացնում բնակարանը:*

*բ. Ինչո՞վ են լվանում հա•ուստը:*

*գ. Ինչո՞վ են գրում գրատախտակին:*

*դ. Ինչո՞վ են վերջանում բանասռեղծության տողերը:*

*ե. Ումո՞վ են հպարտանում` 1)երեխաները, 2)ծնողները:*

*զ. Ինչո՞վ են մեկնում Մոսկվա:*

*է. Ինչո՞վ են վարում արտը:*

*Ընդգծել անջատման խնդիրները։*

1. *Քիչ հետո մեր ճանապարհները բաժանվում են իրարից։*
2. *Բրուտը դեղին կավից կերտում է գավաթ ու կուժ։*
3. *Մի անգամ հորդ անձրևից միասին պատսպարվել էին պատշգամբի տակ։*

 *Ընդգծել վերաբերության խնդիրները։*

* *Փայտերը մեկ-մեկ գցում էր կրակի մեջ և պատմություններ անում անցած-գնացած օրերից։*
* *Առիթը հարմար էր՝ ավելի որոշակի ակնարկելու նրա մասին։*
* *Մի պահ նա զարմացավ․ինչքան բան է հիշում Լուսիկից։*

**ՊԱՐԱԳԱՆԵՐ**

 Եթե խնդիրները ցույց են տալիս գործողության հետ կապ ունեցող առարկաներ, ապա պարագաները ցույց են տալիս գործողության հետ կապ ունեցող հանգամանքներ՝ տեղը, ժամանակը, նպատակը, ձևը, հիմունքը և այլն: Պարզ է, որ պարագայական կիրառությամբ պետք է հանդես գան նախ այն խոսքի մասերը, որոնք միայն պարագայական իմաստ ունեն, հատկապես՝ մակբաները: Մյուս խոսքի մասերը՝ գոյականը, ածականը, հանդես են գալիս պարագայական դերով համապատասխան նշանակութամբ: Պարագաները, գերազանցապես, բայական լրացումներ են, սակայն կարող են որոշ դեպքերում լրացնել ածականին, մակբային, գոյականին:

*Այսօր շատ գեղեցիկ է:*

*Չափազանց բանիմաց*

*Վերին աստիճանի անկարգ*

Ըստ իմաստի պարագաները լինում են.

* **բնութագրական** (ձևի, միասնության, չափի), որոնք բնութագրում են գործողությունը կամ հատկանիշը:
* **ոչ բնութագրական** (տեղի, ժամանակի, հիմունքի, պատճառի, նպատակի, պամանի, զիջման):

Ըստ իրենց արտահայտած ձևի՝ պարագաները բաժանվում են երկու խմբի.

* **բուն պարագաներ**, որոնք արտահայտվում են չթեքվող խոսքի մասերով՝ մակբայ, ածական, չհոլովված դերբայներ (հարակատար, համընթացական), չհոլովվող դերանուններ.
* **պարագայական խնդիրներ**, որոնք արտահայտվում են հոլովաձևերով կամ կապային կապակցությամբ:

Պարագաները ուսուցանելու նպատակով օգտագործում ենք «ԳՈՒՍ» մեթոդը: Սա երեք սյունակից բաղկացած մի աղյուսակ է, որը կարելի է գծել մեծ թղթի վրա, գրատախտակին կամ ցուցադրել ցուցապաստառի վրա:

Նկարագրենք այս մեթոդի քայլերը.

1. ԳՈՒՍ սյունակի վերևում գրում ենք «Բայական անդամի լրացումներ՝ պարագաներ»:
2. Աշակերտներին հարցնում ենք, թե ինչ գիտեն բայական անդամի լրացումների մասին: Ասածները գրի ենք առնում աղյուսակի առաջին՝ «Գ-ի՞նչ գիտենք» սյունակի մեջ:
3. Հարցնում ենք, թե թեմայի հետ կապված ինչ հարցեր ունեն և գրանցում դրանք աղյուսակի «ՈՒ-Ի՞նչ ենք ուզում սովորել» սյունակի մեջ:
4. Աշակերտներին առաջարկում ենք կարդալ դասը և գտնել այն տեղեկությունները, որոնք պատասխանում են իրենց նախնական հարցերին կամ լրացնում դրանք՝ ընդլայնելով պարագաների մասին իրենց պատկերացումները:
5. Հանձնարարված թեման սովորելուց հետո գրանցում են երրորդ՝ «Ս-Ի՞նչ ենք սովորել» սյունակում, որը թողել էինք դատարկ:
6. Երբ ԳՈՒՍ աղյուսակը լրացված է, համախմբում և ամփոփում ենք ամբողջ դասարանի կողմից դասակարգված ողջ տեղեկատվությունը:

|  |  |  |
| --- | --- | --- |
| Գ-ի՞նչ գիտենք | ՈՒ-Ի՞նչ ենք ուզում սովորել | Ս-Ի՞նչ ենք սովորել |
|  |  |  |
|  |  |  |

**Տեղի պարագան** ցույց է տալիս գործողության կատարման տեղ՝ իր բազմազան դրսևորումներով. այն տեղը, որտեղ կատարվում է, որտեղից սկիզբ է առնում, դեպի ուր ուղղվում է գործողությունը:

Տեղի պարագան արտահայտվում է. [[1]](#footnote-0)

1. **տեղի մակբաներով**- *Ամենուրեք թափված էին չոր տերևներ*:
2. **գոյականի տրական հոլովով** – *Սարյակը բույն է դրել ծառի կատարին*:
3. **գոյականի հացական հոլովով** – *Դեպի արևն էին գնում…, Բանվորները գնացին աշխատավայր:*
4. **գոյականի բացառական հոլովով** – *Դաշտից խոտը տուն տարան:*
5. **գոյականի գործիական հոլովով** – *Մեր դաշտերով եկար, այգիներով նախշուն,*

 *Մեր սարերով եկար, դու ոսկեվառ աշուն (Վ. Տ.):*

1. **գոյականի ներգոյական հոլովով** – *Դաշտում տեսավ մի մանուշակ, Պոկեց, դրեց իր գրքում*

 (ԳՍ):

1. **որոշ դերանուններով** – *Ուր էլ լինեմ, չեմ մոռանա ես ողբաձայն երգերը մեր …* (Չ):
2. **կապող և կապվող բառով** – *Դռան առաջ մի անգամ պապը ցանեց մի շաղգամ*…

*Ինձ համար մնացիր լոկ սրբության մատուռ*

*Եվ զուր ծունր դրի սրտիդ փակ դռան մոտ* (ՍԽ):

*Պատի տակ շարված էին գերիները:*

*Արևն, ինչպես հիվանդ, հենված ձեռնափայտին,*

*Լռիկ անհայտացավ լացող ամպերի տակ* (ՍԽ):

**Ժամանակի պարագան** ցույց է տալիս գորողության կատարման ժամանակը՝ տարբեր դրսևորումներով: Այն ժամանակը, որի ընթացքում կատարվում է գործողությունը՝ (Հիմա բոլորը կհավաքվեն), երբ սկիզբ է առնում գործողությունը (Առ այսօր դեռ ոչինչ չի արված):

Ժամանակի պարագան արտահայտվում է.

1. ժամանակի մակբայով – Կեսօրին զորքն առաջ շարժվեց: Առայժմ ես ոչինչ չեմ ասի:
2. Գոյականի տրական հոլովով՝ Լուսաբացին նա բարձրացավ կախաղան: Առավոտյան բացվեց բուրավետ վարդը:
3. Բացառական հոլովով՝ Այսօրվանից հանձնում եմ քեզ հայոց լեզուն հազարագանձ: Առավոտվանից անձրևում է:
4. Գործիական հոլովով՝ Փախիր գիշերով ու թաքուն արի: Ցերեկով որոշել էր քնել:
5. Ներգոյական հոլովով՝ Ինչ չեր արվի մեկ տարում, դու մեկ օրում արեցիր:
6. Ժամանակի հարաբերություն արտահայտող կապով ու կապվող բառով:

Լույսը մինչև լույս չեն մարել այս ձեռքերը: Կրակները թռան երկինք ու գնում են մինչև էսօր (հայցական հոլով):

#  Ամրապնդելու համար կարելի է առաջարկել հետևյալ վարժությունները՝

# Կետերը փոխարինի՛ր տեղի պարագաներով (ու՞ր, որտե՞ղ, որտեղի՞ց, որտեղո՞վ):

# Ե՞րբ կբացվի պայծառ առավոտ Սևանում :

# Այս ճանապարհով ենք գնում ամեն օր:

# Մութ անտառում բուի կռինչն է տարածվում մեկ-մեկ:

# Պատուհանից լույս էր կաթկթում:

# Արորով ինձ սենյակից հանեցին:

***Գտի՛ր տեղի պարագաները:***

* Կացարանի պատուհանից պոկված լույսի բույլը խճճվել էր ծիրանենու **սաղարթում**:
* Սողոմոնի հայացքը ընկերոջ **ափում** բնակալած նամակի ճոթին էր:
* **Կիսամութի** մեջ նրանք նման էին կաթիլների՝ շարժուն ու տաք:
* Հետո հնչյունները պոկվեցին **երկնքից**, դարձան կապույտ հուլունքներ:
* Հնչյունները նրան տարան իր հարազատ **ծննդավայր**:

**Ձևի պարագան** ցույց է տալիս գործողության կատարման ձևը: Իմաստային բազմազանություն չունի:

Ձևի պարագան արտահայտվում է:

1. Ձևի մակբայներով՝ Օրորոցից մեզ փայփայել է **մայրաբար** հայոց լեզուն (Ն. Զ.):

 Քաջ մարտիկները **հերոսաբար** մարտնչում էին:

 **Արագ-արագ** շտապում էր տուն:

1. Գործիական հոլովով, մասամբ էլ ներգոյականով՝ **Սիրով** թեքվեիր դու վերքին նրա… Վարդանը **մտքում** որոշեց հաջորդ օրը այցելել մորը:
2. Կապով և կապական բառով՝ **Եղնիկի պես** ծուռ մի´ աշե, ա´յ աղջի,

 Ջահել եմ սիրտս մի´ մաշե, ջա´ն աղջի:

 Այս ծաղիկը **մեխակի նման** բույր էր արձակում:

1. Որակական ածականով: Ինչպես գիտենք մի քանի որակական ածականներ դառնում են բայի լրացում: Երեսը **տխուր** շուռ տվեց նրանից, **կամացուկ** բացեց պատուհանը, և գարնանային զեփյուռը **մեղմ** շոյեց նրա գունատ դեմքը:
2. Որոշ դերանուններով՝

 **Այնպես է** խոսում, կարծես տաք ընկույզ կա բերանում:

 **Այդպես** չի կարելի քայլել:

1. Որոշ դերբայով՝

 Ծերը **հազալով, տնքալով** մեջքից ցախը վար առավ:

 Սաստիկ **հուզված** լսում էր ընկերուհուն:

***Կետերի փոխարեն գրի՛ր ձևի պարագաներ:***

* Դելֆինները բաց ակվարիումից ․․․․․․․․․լողում էին դեպի ազատություն:
* Տղան ․․․․․․․․․․ մոտեցավ տնօրենի սենյակի դռանը:
* ․․․․․․․․․նայում էր իրիկնային տերևների ու թփերի տարուբերումին:
* Նրանք ․․․․․․․․․ լսում էին ջրերի ձայնը:

**Նպատակի պարագան** ցույց է տալիս գործողության կատարման նպատակը: Պատասխանում է ինչու՞, ինչի՞ համար, ի՞նչ նպատակով: Եթե ժամանակի պարագան հատկանշվում էր իմաստային բազմազանությամբ և բազմազան ժամանակային արտահայտություն ուներ, ապա նպատակի պարագան հիմնականում արտահայտվում է՝

1. նպատակի տրականով ու համապատասխան կապով ու կապվող բառով՝ Մաշտոցն իր աշակերտներին ուղարկեց Հունաստան՝ **ուսանելու**:

Հայրենիքի համար, այս աղջկա համար

Արժի, որ մարդ կռվի ու մահանա **(Գ. Ս.):**

1. սակավ դեպքում կարող է արտահայտվել հայցական հոլովով: Սա ավելի բնորոշ է ժողովրդական կենդանի խոսքին ու մտածողությանը: Օր.՝

**Օրը ճաշ դառավ** ոչխարը բեր կիթ:

**Պարտքատերը գանգատ գնաց**,

Քյոխվեն կգա, կծեծի,

Տերտերն **օրհնեց անվարձ մնաց**՝

 Կբարկանա, կանիծի:

1. Գործիական հոլովով՝ Հրատապ **գործով** մեկնեց Երևան:

**Գտի՛ր նպատակի պարագաները:**

* Հանուն հայրենիքի **նա պատրաստ էր կյանքը զոհաբերել:**
* Նրանք հանդիպեցին **վեճը հարթելու նպատակով:**
* Նա հանձնվեց իշխանություններին **հանուն իր ընտանիքի ապահովության:**
* Չար ժեայդ մանրուքի համար **գնալ-հասնել աշխարհի ծայրը:**
* Գնացել-կանգնել էր ճանապարհի վրա՝ **եկող-գնացողի հետ միքիչ զրույց անելու:**

**Պատճառի պարագան** ցույց է տալիս գործողության կատարման պատճառը, պատասխանում է ի՞նչ պատճառով, ինչո՞ւ, ինչի՞ց հարցերին: Արտահայտվում է՝

1. կապվող բառով և պատճառի հարաբերություն արտահայտող կապով:

Օր.՝ **Երկար բացակայության պատճառով** շատ թեմաներ բաց էր թողել: Քո **կամակորության պատճառով** դու դեռ շատ կտուժես:

1. Բացառական և գործիական հոլովներով: Օրինակ՝

Ցնծության **ձայնից**, ծափերի **զարկից**

Շարժվում են, դողում պատեր ու օճորք:

Այս բոլորը **լսելով՝** նա հուսահատությամբ թափահարում էր գլուխը:

Մերժելի է **համար** կապով գործածությունը: Ոչ թե ուշանալու համար, այլ ուշանալու պատճառով:

 **Կետադրի՛ր:**

* Նրանց մարմինը համեմատաբար կարճ է, վիզը` երկար:
* Մորթին ամռանը շիկակարմիր է, ձմռանը` գորշ:
* Ուղտապանները կերակրում են իրենց ուղտերին և անվերջ շոյում, փայփայում նրանց:
* Սևանում համեմատաբար բարվոք է սիգ ձկան վիճակը, որը դրսից` ռուսական Լադոգա և Չադ լճերից, բերվել է Հայաստան:
* Որպես սառն անուշեղեն`չինացիները գործածել են` ձյունը, լիմոնի, նարնջի կտորների ու նռան հատիկների հետ խառնած:
* Օրանջիայի ձորակում ամեն գարնան մասրենիներն են ծաղկում, բացվում են վայրի վարդերը դեղին, սպիտակ։ Երբ գարուն է լինում, տաքանում են Օրանջիայի քարերը, և խլեզները`​ փորի մաշկը դեղին պառկում են, տաք քարերի վրա, լեզուները հանում։

**Չափ ու քանակի** պարագան ցույց է տալիս գործողության դրսևորման չափը, հատկանիշի աստիճանը: Այդ պարագան հանդես է գալիս ոչ միայն բայի, այլ նաև ածականի լրացումով: Օր.՝ Վարդուհին **շատ** ուշիմ աշակերտուհի է: Արտահայտվում է՝

1. չափ ու քանակի մակբայով՝

**Շատ** եմ շրջել քեզ հետ ես,

Շատ տարիներ են անցել,

**Հաճախ** սիրել եմ ես քեզ

Ու **հաճախ** էլ մոռացել (Գ. Ս.):

**Բազմիցս** հիշիր մորդ խոսքերը: **Չափազանց** շատ ես հուզվում:

1. գոյականի գործիական ու հայցական հոլովներով: Օրինակ՝ **Ժամերով** անշարժ նստում է: Եղբորից մեծ է **երկու տարով**: Սովորեց **հինգ տարի**: Փորեցին **200 մետր:**
2. կապվող բառով կամ անգամ բառով: Օր.՝ **Երեք օր** անընդմեջ անձրևում էր: **Հինգ անգամ** փորձեց ելույթի դուրս գալուց առաջ:

**Շարահյուսորեն վերլուծիր նախադասությունը:**

Այնտեղ՝ ժայռի վրա, Դարեհի քանդակագործները մի հուշարձան թողեցին, որին ավելի քան երկու հազար տարի ոչ մի մարդ չկարողացավ հասնել:

**Հիմունքի պարագան** ցույց է տալիս գործողության կատարման շարժառիթը, նախադրյալը: Այս պարագան այնքան էլ բազմազան արտահայտություն չունի:

Արտահայտվում է՝

1. կապվող բառով և հիմունքի հարաբերություն արտահայտող բառով: Օրինակ՝ **Որոշման համաձայն** տղային տարան ուսումնարան: **Ըստ պայմանավորվածության** նա պետք է գար առավոտյան:
2. հիմունքի բացառականով՝ **Ձայնից** ճանաչեց իր տիրոջը: **Բույրից** հասկացա, որ սենյակում մեխակ էր դրված:
3. հիմունքի գործիականով՝ Վարդանի **հրամանով** փոքրաթիվ զորքը շարժվեց առաջ: Տնօրենի **կարգադրությամբ** ցերեկույթը սկսվեց:

**Հակառակ հիմունքի պարագան** (զիջման պարագա) ցույց է տալիս մի հիմունք, իրողություն, որից այլ հետևանք է առաջանում, կամ ինչ որ կատարվել է, հակառակ արդյունքի է եղել: Արտահայտվում է՝

1. **հանդերձ, չնայած** կապերով և կապվող բառերով՝

**Չնայած** ամբողջ սրտով սիրում էր, սակայն չէր արտահայտվում:

Չուզենալով **հանդերձ** չէր կարող նրանից հրաժարվել:

1. Էլ բայով՝ Ուշադիր լսելով էլ չհասկացավ խոսքերը:

**Միասնության պարագան** ցույց է տալիս, թե ում հետ է կատարվում գործողությունը. ենթադրվում է, որ անձ պետք է լինի: Տրամաբանական կլինի, եթե այն դիտվի խնդիր, բայց այդ բառը կամ բառակապակցությունը, որի մեջ կա առարկա (անձ) ցույց տվող բառ, օժտված է նաև պարագայական նշանակությամբ: Կարող է դիտվել և միասնության խնդիր: Օրինակ՝ Մայրը տղայի հետ գնաց մասնակցելու հանդիսությանը:

**Պայմանի պարագան** ցույց է տալիս մի պայման, որի իրականացման պայմանով կդրսևորվի, կկատարվի գործողությունը:

Հիմնականում արտահայտվում է կապվող բառով:

Օր.՝ Լավ սովորելու դեպքում կհասնես հաջողության:

«ԳՈՒՍ» մեթոդի առավելությունները.

1. Ուսուցիչներին օգնում է պատկերացում կազմել պարագաների վերաբերյալ աշակերտների նախնական գիտելիքների մասին:
2. Աշակերտների համար որոշակի համակարգ է ապահովում, որի միջոցով նրանք կկարողանան պարագաների վերաբերյալ ենթադրություններ անել:
3. Զարգանում է աշակերտի ինքնահարցման, ինքնավերլուծության հմտությունները: Նրանք ավելի ակտիվորեն են կարդում՝ գտնելու թեմային առնչվող իրենց հարցերի պատասխանները:
4. Աշակերտներին ուղղություն է տրվում, թե ինչպես նպատկային կերպով դասակարգել իրենց արդեն հայտնի և նոր տեղեկությունները:
5. Դասի ընթացքում ուղղվում և շտկվում են թեմայի մասին աշակերտների թերըմբռնումները:

**Եզրակացություն**

Բայ թեմայի խորը ուսումնասիրությունը շատ կարևոր է, քանի որ բայը լեզվում առանձնակի ուշադրության է արժանանում։

Հետազոտական աշխատանքը կատարելիս, եկանք այն եզրահանգմանը, որ՝

* Պետք է կիրառել այնպիսի մեթոդներ ու միջոցներ, որպեսզի աշակերտը կարողանա տարբերել խնդիրները պարագաներից։
* Ժամանակակից մեթոդների ճիշտ կիրառումը օգնում է թեման աշակերտներին ավելի հասանելի դարձնել։

**Օգտագործված գրականության ցանկ**

Բարսեղյան Հ., Մեյթիխանյան Փ., Հայոց լեզու 7, Երևան, 2016, «Աստղիկ Գրատուն» հրատարակչություն, էջեր 177:

Բարսեղյան Հ., Մեյթիխանյան Փ., Հայոց լեզու 8, Երևան, 2017, «Աստղիկ Գրատուն» հրատարակչություն, էջեր 161:

Բարսեղյան Հ., Մեյթիխանյան Փ., Հայոց լեզու 9, Երևան, 2013, «Աստղիկ Գրատուն» հրատարակչություն, էջեր 162:

Զաքարյան Հ․, Ավետիսյան Յու, Շարահյուսություն․ Երևան-2015 ,էջ 72։

Խաչատրյան Ս.Գ., Հայոց լեզվի դասավանդման մեթոդիկա, Գյումրի, 2008, էջեր 180:

Նազարյան Ռ. և ուրիշներ, Թելադրության նյութերի ժողովածու, IV X դասարանների համար, Երևան, 2000, էջ 194:

Ղարիբյան Ա. և ուրիշներ, «Հայոց լեզվի մեթոդիկա», Երևան, 1955, Հայպետհրատ, էջ 266:

Տեր-Գրիգորյան Ա. Ե., Քերականության մեթոդիկա, տարրական դասարաններ, Երևան, 1977, «Լույս» էջ 320:

**Համցանցային աղբյուրներ**

1. [https://www.youtube.com/watch?v=oj6aWBdOy5c](https://www.youtube.com/watch?v=oj6aWBdOy5c" \t "_blank)
2. [https://marysargsyan.home.blog/2022/02/27/%D5%A2%D5%A1%D5%B5%D5%A1%D5%AF%D5%A1%D5%B6-%D5%A1%D5%B6%D5%A4%D5%A1%D5%B4%D5%AB-%D5%AC%D6%80%D5%A1%D6%81%D5%B8%D6%82%D5%B4%D5%B6%D5%A5%D6%80/](https://marysargsyan.home.blog/2022/02/27/%D5%A2%D5%A1%D5%B5%D5%A1%D5%AF%D5%A1%D5%B6-%D5%A1%D5%B6%D5%A4%D5%A1%D5%B4%D5%AB-%D5%AC%D6%80%D5%A1%D6%81%D5%B8%D6%82%D5%B4%D5%B6%D5%A5%D6%80/%22%20%5Ct%20%22_blank)
3. [https://www.youtube.com/watch?v=cI4UNUSTTdc](https://www.youtube.com/watch?v=cI4UNUSTTdc" \t "_blank)
4. <https://library.fes.de/pdf-files/bueros/georgien/16023.pdf>
5. <http://publishing.ysu.am/hy/1461845900>
6. <http://armedin.am/wpcontent/uploads/2019/09/%D4%B1%D5%AF%D5%BF%D5%AB%D5%BE-%D4%BB%D5%B6%D5%BF%D5%A5%D6%80%D5%A1%D5%AF%D5%BF%D5%AB%D5%BE-%D5%B8%D6%82%D5%BD%D5%B8%D6%82%D6%81%D5%B4%D5%A1%D5%B6-%D5%B4%D5%A5%D5%A9%D5%B8%D5%A4%D5%B6%D5%A5%D6%80.pdf>
1. Հ․Զաքարյան, Յու․ Ավետիսյան, <<Շարահյուսություն>>․ Երևան-2015 ,էջ72։ [↑](#footnote-ref-0)